pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-​รมว.สธ.หนุน โรงพยาบาลชุมชนเป็น “โรงพยาบาลประชารัฐ”
วันอาทิตย์ที่ 4 มิถุนายน 2560
​รมว.สธ.หนุน โรงพยาบาลชุมชนเป็น “โรงพยาบาลประชารัฐ”
รัฐมนตรีว่าการกระทรวงสาธารณสุข สนับสนุนการขับเคลื่อนโรงพยาบาลประชารัฐ ใช้พลังประชาชน เอกชน และรัฐ ร่วมพัฒนาคุณภาพการดูแลสุขภาพระดับอําเภอ เพิ่มคุณภาพชีวิตผู้ป่วยและญาติ เริ่มดําเนินการแล้ว 38 แห่ง ตั้งเป้าหมายโรงพยาบาลชุมชนทุกแห่งเป็นโรงพยาบาลประชารัฐ
รัฐมนตรีว่าการกระทรวงสาธารณสุข สนับสนุนการขับเคลื่อนโรงพยาบาลประชารัฐ ใช้พลังประชาชน เอกชน และรัฐ ร่วมพัฒนาคุณภาพการดูแลสุขภาพระดับอําเภอ เพิ่มคุณภาพชีวิตผู้ป่วยและญาติ เริ่มดําเนินการแล้ว 38 แห่ง ตั้งเป้าหมายโรงพยาบาลชุมชนทุกแห่งเป็นโรงพยาบาลประชารัฐในปี 2562
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์เกี่ยวกับนโยบายโรงพยาบาลประชารัฐ ซึ่งเป็นโครงการที่คณะปฏิรูปโรงพยาบาลชุมชนเสนอขอรับการสนับสนุนจากกระทรวงสาธารณสุขว่า กระทรวงสาธารณสุข พร้อมสนับสนุนการดําเนินงานโรงพยาบาลประชารัฐ ได้มอบนโยบายให้นําปรัชญาเศรษฐกิจพอเพียงของสมเด็จพระเจ้าอยู่หัวรัชกาลที่9มาใช้เป็นหลักในการทํางาน คือ เข้มแข็งจากภายใน เติบโตไปด้วยกัน และไม่ทิ้งใครไว้ข้างหลัง เพื่อให้เป็นโรงพยาบาลที่มากกว่าโรงพยาบาล โดยคนในพื้นที่รู้สึกเป็นเจ้าของ และมีส่วนร่วมในการพัฒนาต่าง ๆ ซึ่งถือเป็นการขับเคลื่อนการปฏิรูประบบสุขภาพระดับอําเภอ ที่เน้นการทํางานและการใช้ทรัพยากรร่วมกันของทุกภาคส่วน
ศ.คลินิก เกียรติคุณ นพ.ปิยะสกลกล่าวต่อว่า ขณะนี้ ได้ดําเนินการในโรงพยาบาลอุบลรัตน์ จ.ขอนแก่น พบว่าได้ผลดี โดยเปลี่ยนวิธีคิดและการบริหารจัดการงบประมาณให้มีประสิทธิภาพ เปิดโอกาสให้ประชาชนและภาคเอกชนเข้ามามีส่วนร่วมกับโรงพยาบาล ให้ประชาชนร่วมบริจาควันละ 3 บาท หรือปีละ 1,000 บาท เมื่อป่วยสามารถใช้ห้องพิเศษฟรี ประสานภาคเอกชนรับผู้ป่วยที่พิการเข้าทํางาน และเชิญชวนบริษัทที่พร้อมทําธุรกิจที่ตอบแทนต่อสังคม ร่วมกับกรรมการสุขภาพอําเภอ และคลินิกหมอครอบครัว เริ่มระยะ1 ตั้งแต่กรกฎาคม 2560 - กันยายน 2560 ในโรงพยาบาลชุมชน 38 แห่ง ระยะที่ 2 ตุลาคม 2560-กันยายน 2561 ขยายเพิ่มจังหวัดละ 1 อําเภอทุกจังหวัด และระยะที่ 3 ตุลาคม 2561-กันยายน 2562 จะขยายผลในโรงพยาบาลชุมชนทุกแห่งทั่วประเทศ
นอกจากนี้ โรงพยาบาลชุมชนถือเป็นหัวใจของระบบสุขภาพระดับอําเภอ มีการทํางานเชื่อมต่อส่งผู้ป่วยไปรับการรักษาที่โรงพยาบาลศูนย์/โรงพยาบาลทั่วไปอย่างไร้รอยต่อ และรับดูแลผู้ป่วยที่พ้นระยะวิกฤตและมีอาการคงที่กลับมาดูแลฟื้นฟู โดยเฉพาะ 3 โรคสําคัญ คือ โรคหลอดเลือดสมอง การบาดเจ็บที่สมอง และการบาดเจ็บที่กระดูกสันหลัง เพื่อช่วยลดการนอนรักษาในโรงพยาบาลใหญ่ ผู้ป่วยได้รับการดูแลฟื้นฟูจากทีมหมอครอบครัวสหวิชาชีพต่อเนื่องจากโรงพยาบาลจนถึงบ้าน ทั้งด้านการทํากายภาพบําบัด โภชนาการ สอนญาติในการดูแลผู้ป่วย เพื่อช่วยลดความพิการ หรือบางรายหายเป็นปกติกลับไปทํางานเป็นพลังของสังคมได้
รัฐบาลไทย-ข่าวทำเนียบรัฐบาล-พม. โดยศูนย์ช่วยเหลือสังคม สายด่วน 1300 ลงพื้นที่ให้การช่วยเหลือครอบครัวหญิงพิการวัย 44 ปี ต้องรับภาระเพียงลำพังเลี้ยงดูลูก 2 คน ครอบครัวมีฐานะยากจน ที่ย่านราษฎร์บูรณะ กรุงเทพฯ
วันพฤหัสบดีที่ 10 สิงหาคม 2560
พม. โดยศูนย์ช่วยเหลือสังคม สายด่วน 1300 ลงพื้นที่ให้การช่วยเหลือครอบครัวหญิงพิการวัย 44 ปี ต้องรับภาระเพียงลําพังเลี้ยงดูลูก 2 คน ครอบครัวมีฐานะยากจน ที่ย่านราษฎร์บูรณะ กรุงเทพฯ
พม. โดยศูนย์ช่วยเหลือสังคม สายด่วน 1300 ลงพื้นที่ให้การช่วยเหลือครอบครัวหญิงพิการวัย 44 ปี ต้องรับภาระเพียงลําพังเลี้ยงดูลูก 2 คน ครอบครัวมีฐานะยากจน ที่ย่านราษฎร์บูรณะ กรุงเทพฯ
วันนี้ (10 ส.ค. 60) เวลา 14.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่านางนภา เศรษฐกร รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)พร้อมเจ้าหน้าที่ศูนย์ช่วยเหลือสังคม สายด่วน 1300 และหน่วยงานที่เกี่ยวข้องลงพื้นที่ให้ความช่วยเหลือครอบครัว หญิงพิการวัย 44 ปี ต้องรับภาระเลี้ยงดูลูก 2 คน วัย 16 ปี และ 10 ขวบ ครอบครัวมีฐานะยากจน มีรายได้เพียงเดือนละ 800 บาท จากเบี้ยยังชีพคนพิการ และการประกอบอาชีพรับจ้างทั่วไปซึ่งมีรายได้ไม่แน่นอน บางครั้งต้องขออาหาร จากเพื่อนบ้านกินประทังชีวิต ที่ย่านราษฎร์บูรณะ กรุงเทพมหานคร
นางนภากล่าวว่า จากกรณีหญิงพิการวัย 44 ปี ได้ติดต่อมาที่ศูนย์ช่วยเหลือสังคม สายด่วน 1300 ณ กระทรวง การพัฒนาสังคมและความมั่นคงของมนุษย์ (พม.) สะพานขาว กรุงเทพฯ เพื่อขอความช่วยเหลือในเรื่องการสงเคราะห์ครอบครัวยากจน โดยหญิงดังกล่าวพิการด้านร่างกาย เนื่องจากมือผิดปกติทั้ง 2 ข้าง ตั้งแต่กําเนิด แต่สามารถช่วยเหลือตนเองได้ โดยอาศัยอยู่กับลูกอีก 2 คน ประกอบด้วย คนโตวัย 16 ปี เป็นบุตรของสามีคนแรก ซึ่งได้เลิกรา กันไปกว่า 10 ปี ปัจจุบันไม่สามารถติดต่อได้ ตอนนี้ลูกคนโตเรียนอยู่ชั้น ปวช. ปี 1 ต้องรับภาระจ่ายค่าเทอมละ 8,000 บาท และลูกชายคนเล็กวัย 10 ขวบ เป็นบุตรของสามีคนที่ 2 ที่เสียชีวิตไปแล้ว ปัจจุบันเรียนอยู่ชั้นประถมศึกษาปีที่ 3 มีผลการเรียนดี แต่ไม่ค่อยได้ไปโรงเรียน เนื่องจากไม่มีเงินไปโรงเรียน ทั้งนี้ หญิงพิการดังกล่าวมีรายได้เพียงเดือนละ 800 บาท จากเบี้ยยังชีพคนพิการ และการประกอบอาชีพรับจ้างทั่วไปเล็กๆน้อยๆ ซึ่งมีรายได้ไม่แน่นอน แต่ต้องรับภาระเลี้ยงดูลูกทั้ง 2 คนเพียงลําพัง นั้น ตนพร้อมเจ้าหน้าที่ศูนย์ช่วยเหลือสังคม สายด่วน 1300 และหน่วยงานในสังกัดกระทรวง พม. ได้แก่ กรมพัฒนาสังคมและสวัสดิการ (พส.) กรมกิจการเด็กและเยาวชน (ดย.) และกรมส่งเสริม และพัฒนาคุณภาพชีวิตคนพิการ (พก.) จึงได้ลงพื้นที่เยี่ยมบ้านเพื่อตรวจสอบข้อเท็จจริง และประเมินทางสังคม ของครอบครัวดังกล่าว อีกทั้ง เร่งดําเนินการช่วยเหลือในเบื้องต้นตามภารกิจด้านคนพิการและด้านเด็กของกระทรวง พม.
นางนภากล่าวเพิ่มเติมว่า สําหรับการช่วยเหลือในเบื้องต้น หน่วยงานสังกัดกระทรวง พม. ได้ให้ความช่วยเหลือในเรื่องต่างๆ แก่ครอบครัวดังกล่าว อาทิ 1) พส. ได้มอบเงินสงเคราะห์ครอบครัวยากจน พร้อมมอบเครื่องอุปโภคบริโภคสําหรับใช้ในชีวิตประจําวัน และ 2) ดย. มอบเงินสงเคราะห์เด็กในครอบครัว พร้อมอุปกรณ์ทางการศึกษา และ 3) พก. มอบเครื่องอุปโภคบริโภค พร้อมทั้งติดต่อช่วยเหลือในเรื่องการออกบัตรประจําตัวผู้พิการ นอกจากนี้ ได้แนะนําให้คําปรึกษาในเรื่องการส่งเสริมการประกอบอาชีพแก่หญิงพิการดังกล่าว เพื่อสร้างรายได้ที่มั่นคง และเพียงพอ สามารถเลี้ยงดูครอบครัวได้ในระยะยาวต่อไป
รัฐบาลไทย-ข่าวทำเนียบรัฐบาล-รัฐมนตรีฯ สุริยะ เยี่ยมชมสถานประกอบการพัฒนาเทคโนโลยีด้านการผลิตด้วยระบบอัตโนมัติ
วันจันทร์ที่ 13 กรกฎาคม 2563
รัฐมนตรีฯ สุริยะ เยี่ยมชมสถานประกอบการพัฒนาเทคโนโลยีด้านการผลิตด้วยระบบอัตโนมัติ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เยี่ยมชมสถานประกอบการพัฒนาเทคโนโลยีด้านการผลิตด้วยระบบอัตโนมัติ และโครงการ Angel Fund สานฝันสู่ธุรกิจ SME
วันนี้ (13 กรกฎาคม 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เยี่ยมชมสถานประกอบการพัฒนาเทคโนโลยีด้านการผลิตด้วยระบบอัตโนมัติ และโครงการ Angel Fund สานฝันสู่ธุรกิจ SME พร้อมด้วย นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นางสาวสุชาดา แทนทรัพย์ โฆษกกระทรวงอุตสาหกรรม นายเมธากุล สุวรรณบุตร รองโฆษกกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม และคณะผู้บริหาร โดยมี นายจาง ช่าย ซิง ประธานบริหาร บริษัท เดลต้า อีเลคโทรนิคส์ ประเทศไทย จํากัด นายยงยุทธ ภักตร์ดวงจันทร์ ผู้อํานวยการฝ่ายบริหาร และคณะผู้บริหาร ให้การต้อนรับ ณ บริษัท เดลต้า อีเลคโทรนิคส์ (ประเทศไทย) จํากัด (มหาชน) นิคมอุตสาหกรรมบางปู จังหวัดสมุทรปราการ
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  18  กันยายน 2561
วันพุธที่ 19 กันยายน 2561
สรุปข่าวการประชุมคณะรัฐมนตรี  18  กันยายน 2561
พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 7/2561  ณ จังหวัดเพชรบูรณ์
รัฐบาลไทย-ข่าวทำเนียบรัฐบาล-'ปลัดแรงงาน'เปิดการแข่งขันโบว์ลิ่งการกุศล เชื่อมความสัมพันธ์ นายจ้าง ลูกจ้าง ภาครัฐ
วันจันทร์ที่ 7 ตุลาคม 2562
'ปลัดแรงงาน'เปิดการแข่งขันโบว์ลิ่งการกุศล เชื่อมความสัมพันธ์ นายจ้าง ลูกจ้าง ภาครัฐ
ปลัดกระทรวงแรงงาน เปิดการแข่งขันโบว์ลิ่งการกุศล จัดโดยสภาองค์การลูกจ้างพัฒนาแรงงานแห่งประเทศไทย ณ บลูโอเมเจอร์ เมกา บางนา จ.สมุทรปราการ สร้างความสามัคคี ส่งเสริมระบบแรงงานสัมพันธ์ระหว่างผู้ใช้แรงงาน ลูกจ้าง นายจ้าง และภาครัฐ
เมื่อวันที่ 6 ตุลาคม 2562 นายสุทธิ สุโกศล ปลัดกระทรวงแรงงาน เป็นประธานในพิธีเปิดการแข่งขันโบว์ลิ่งเพื่อการกุศล ครั้งที่ 1/2562 ของสภาองค์การลูกจ้างพัฒนาแรงงานแห่งประเทศไทย ณ บลูโอเมเจอร์ เมกา บางนา จังหวัดสมุทรปราการ โดยมี นายมนัส โกศล ประธานสภาองค์การลูกจ้างพัฒนาแรงงานแห่งประเทศไทย และคณะให้การต้อนรับ โดยปลัดกระทรวงแรงงาน กล่าวว่า การจัดการแข่งขันโบว์ลิ่งเพื่อการกุศลในครั้งนี้ จัดขึ้นเพื่อสร้างความสามัคคีเชื่อมสัมพันธไมตรีของคณะกรรมการบริหารฯ กับมวลสมาชิก ส่งเสริมระบบแรงงานสัมพันธ์อันดีของผู้ใช้แรงงานกับฝ่ายนายจ้างและภาคราชการ ยังเป็นการส่งเสริมเพื่อให้เกิดสุขภาพที่ดี ซึ่งเป็นการแสดงออกให้เห็นถึงความรับผิดชอบต่อสังคมของสภาองค์การลูกจ้างพัฒนาแรงงานแห่งประเทศไทย ที่นอกจากจะสนใจในการพัฒนาองค์กรของตนเองแล้วยังมีความห่วงใยและประสงค์ที่จะพัฒนาบุคลากรภายนอกองค์กรให้มีสุขภาพอนามัยที่ดี มีคุณภาพสู่สังคม รวมทั้งการแข่งขันในครั้งนี้เพื่อจัดหารายได้เพื่อดําเนินกิจกรรมสาธารณประโยชน์ในการจัดการศึกษาให้ผู้ใช้แรงงาน นับเป็นการนํากิจกรรมที่เป็นประโยชน์และสร้างสรรค์เชื่อมโยงเข้ากับกิจกรรมการกุศลได้อย่างสร้างสรรค์และมีประโยชน์ต่อสังคมส่วนรวม
------------------
กองเผยแพร่และประชาสัมพันธ์/
6 ตุลาคม 2562
รัฐบาลไทย-ข่าวทำเนียบรัฐบาล-​ไทย - สวิส แลกเปลี่ยนแนวทางการพัฒนาความสันพันธ์และความร่วมมือที่มีระหว่างกัน
วันจันทร์ที่ 9 เมษายน 2561
​ไทย - สวิส แลกเปลี่ยนแนวทางการพัฒนาความสันพันธ์และความร่วมมือที่มีระหว่างกัน
​ไทย - สวิส แลกเปลี่ยนแนวทางการพัฒนาความสันพันธ์และความร่วมมือที่มีระหว่างกัน
วันนี้ (5 เมษายน 2561) เวลา 14.30 น. นางดอริส ลอยฮาร์ด (H.E. Mrs. Doris Leuthard) สมาชิกคณะมนตรีแห่งสมาพันธ์และรัฐมนตรีว่าการกระทรวงสิ่งแวดล้อม คมนาคม พลังงานและสารสนเทศสมาพันธรัฐสวิส พร้อมด้วยคณะนักธุรกิจชาวสวิส เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี ในโอกาสเดินทางเยือนไทย ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญ ดังนี้
รองนายกรัฐมนตรีกล่าวยินดีที่ได้พบกับนางดอริส ลอยฮาร์ด สมาชิกคณะมนตรีแห่งสมาพันธ์และรัฐมนตรีว่าการกระทรวงสิ่งแวดล้อม คมนาคม พลังงานและสารสนเทศสมาพันธรัฐสวิส ที่นําคณะนักธุรกิจชาวสวิสมาเยือนไทยในวันนี้ เพื่อแลกเปลี่ยนความคิดเห็นถึงแนวทางการพัฒนาความสัมพันธ์และความร่วมมือที่มีระหว่างกัน และขอเชิญชวนให้นักลงทุนชาวสวิสเข้ามาร่วมลงทุนในโครงการต่าง ๆ ที่จะสามารถร่วมมือกันได้ โดยเฉพาะในสาขาที่ฝ่ายสวิสมีความเชี่ยวชาญ ทั้งอุตสาหกรรมการแพทย์ การท่องเที่ยว การเกษตร และการขนส่งระบบราง ฯลฯ โอกาสนี้ สมาชิกคณะมนตรีแห่งสมาพันธ์และรัฐมนตรีว่าการกระทรวงสิ่งแวดล้อม คมนาคม พลังงานและสารสนเทศสมาพันธรัฐสวิส ยังชื่นชมศักยภาพทางเศรษฐกิจของไทย และสนใจในโครงการสําคัญของรัฐบาล อาทิ โครงการระเบียงเขตเศรษฐกิจภาคตะวันออก (EEC) โดยเห็นถึงความสําคัญของไทยในฐานะศูนย์กลางด้านการคมนาคมและโลจิสติกส์ของภูมิภาค ด้วย
ทั้งนี้ รองนายกรัฐมนตรีและสมาชิกคณะมนตรีแห่งสมาพันธ์และรัฐมนตรีว่าการกระทรวงสิ่งแวดล้อม คมนาคม พลังงานและสารสนเทศสมาพันธรัฐสวิส ยังเห็นพ้องที่จะสนับสนุนการจัด Business Matching ระหว่างนักธุรกิจสวิสและไทย รวมทั้งผลักดันให้มีการจัดทํา FTA ระหว่างไทยกับสมาพันธรัฐสวิส และการจัดทํา FTA ระหว่างไทยกับสมาคมการค้าเสรียุโรป (European Free Trade Association: EFTA) เพื่อยกระดับความร่วมมือด้านเศรษฐกิจในระดับทวิภาคีและระดับภูมิภาคอย่างเป็นรูปธรรม
ในตอนท้าย สมาชิกคณะมนตรีแห่งสมาพันธ์และรัฐมนตรีว่าการกระทรวงสิ่งแวดล้อม คมนาคม พลังงานและสารสนเทศสมาพันธรัฐสวิส แสดงเชื่อมั่นในความมุ่งมั่นของรัฐบาลไทยที่ต้องการพัฒนาประเทศอย่างยั่งยืน และไทยจะเดินหน้าสู่ประชาธิปไตยของไทยโดยเร็วต่อไป
รัฐบาลไทย-ข่าวทำเนียบรัฐบาล-สรรพากรดันกฎหมายเก็บภาษีมูลค่าเพิ่มผู้ให้บริการอิเล็กทรอนิกส์จากต่างประเทศ สร้างความเป็นธรรมและยกระดับระบบภาษีไทยทัดเทียมนานาชาติ
วันพุธที่ 10 มิถุนายน 2563
สรรพากรดันกฎหมายเก็บภาษีมูลค่าเพิ่มผู้ให้บริการอิเล็กทรอนิกส์จากต่างประเทศ สร้างความเป็นธรรมและยกระดับระบบภาษีไทยทัดเทียมนานาชาติ
ครม.มีมติเห็นชอบนําเสนอสภาผู้แทนราษฎรพิจารณาร่าง พ.ร.บ.แก้ไขเพิ่มเติมประมวลรัษฎากรฯ เพื่อจัดเก็บภาษีมูลค่าเพิ่มผู้ให้บริการอิเล็กทรอนิกส์จากต่างประเทศ หรือแพลตฟอร์มจากต่างประเทศ ตามที่กระทรวงการคลังโดยกรมสรรพากรเสนอ
คณะรัฐมนตรีมีมติเห็นชอบนําเสนอสภาผู้แทนราษฎรพิจารณาร่างพระราชบัญญัติแก้ไขเพิ่มเติมประมวลรัษฎากรฯ เพื่อจัดเก็บภาษีมูลค่าเพิ่มผู้ให้บริการอิเล็กทรอนิกส์จากต่างประเทศ หรือแพลตฟอร์มจากต่างประเทศ ตามที่กระทรวงการคลังโดยกรมสรรพากรเสนอ ช่วยสร้างความเป็นธรรมและยกระดับระบบภาษีไทยให้ทัดเทียมนานาชาติ
ดร.เอกนิติ นิติทัณฑ์ประภาศ อธิบดีกรมสรรพากร เปิดเผยว่า “คณะรัฐมนตรีมีมติเห็นชอบส่งร่างพระราชบัญญัติแก้ไขเพิ่มเติมประมวลรัษฎากร (ฉบับที่ ..) พ.ศ. .... (การจัดเก็บภาษีมูลค่าเพิ่มกรณีการให้บริการทางอิเล็กทรอนิกส์จากต่างประเทศ (e-Service)) ให้คณะกรรมการประสานงานสภาผู้แทนราษฎรพิจารณา ก่อนเสนอสภาผู้แทนราษฎรต่อไป ตามที่กระทรวงการคลังโดยกรมสรรพากรเสนอ ในการจัดทําร่างกฎหมายดังกล่าวกรมสรรพากรได้นําผลการศึกษาขององค์การเพื่อความร่วมมือทางเศรษฐกิจและการพัฒนา (OECD) ในการเพิ่มประสิทธิภาพการจัดเก็บภาษีมูลค่าเพิ่มจากผู้ให้บริการ e-Service จากต่างประเทศ ที่มีข้อเสนอแนะให้ผู้ประกอบการต่างประเทศหรือดิจิทัลแพลตฟอร์มเป็นผู้ประกอบการจดทะเบียนภาษีมูลค่าเพิ่มและมีหน้าที่นําส่งภาษีมูลค่าเพิ่มให้แก่หน่วยงานจัดเก็บภาษี เป็นแนวทางที่มีประสิทธิภาพและดําเนินการได้มากที่สุด ปัจจุบันมีกว่า 60 ประเทศที่นําแนวทางของ OECD มาแก้ไขปัญหาการจัดเก็บภาษีมูลค่าเพิ่มกรณีการให้บริการระหว่างประเทศ เช่น ออสเตรเลีย นิวซีแลนด์ ญี่ปุ่น ไต้หวัน เกาหลีใต้ เป็นต้น”
ดร.เอกนิติ นิติทัณฑ์ประภาศ อธิบดีกรมสรรพากร กล่าวเพิ่มเติมว่า “ร่างพระราชบัญญัติแก้ไขเพิ่มเติมประมวลรัษฎากรฯ กําหนดให้ผู้ให้บริการ e-Service จากต่างประเทศ หรือแพลตฟอร์มจากต่างประเทศ (เช่น การให้บริการดาวน์โหลดภาพยนตร์และสื่อบันเทิงต่าง ๆ ผ่านเครือข่ายอินเทอร์เน็ต) ที่มีรายได้เกิน 1.8 ล้านบาทต่อปี จากการให้บริการผ่านเครือข่ายอิเล็กทรอนิกส์แก่ลูกค้าในประเทศไทยที่ไม่ใช่ผู้ประกอบการจดทะเบียนภาษีมูลค่าเพิ่ม มีหน้าที่จดทะเบียนภาษีมูลค่าเพิ่ม ยื่นแบบแสดงรายการภาษีและนําส่งภาษีมูลค่าเพิ่มให้แก่กรมสรรพากร เช่นเดียวกับแนวคิดของ OECD ทั้งนี้ เพื่อให้เกิดความง่ายและอํานวยความสะดวกในการชําระภาษีสําหรับผู้ใช้บริการที่ไม่ได้จดทะเบียนภาษีมูลค่าเพิ่ม โดยผู้ให้บริการจากต่างประเทศทําหน้าที่นําส่งภาษีแทน ผ่านระบบบริการจดทะเบียนและชําระภาษีมูลค่าเพิ่มอย่างง่าย (Simplified VAT)”
ดร.เอกนิติ นิติทัณฑ์ประภาศ อธิบดีกรมสรรพากร กล่าวสรุปว่า การปรับปรุงกฎหมายในครั้งนี้จะช่วยส่งเสริมให้เกิดการแข่งขันที่เป็นธรรมระหว่างผู้ประกอบการในประเทศไทยกับผู้ประกอบการในต่างประเทศที่ให้บริการในประเทศไทย ทําให้การจัดเก็บภาษีมีความเหมาะสม สอดคล้องกับกิจกรรมทางเศรษฐกิจ และยังเป็นการปรับปรุงกฎหมายภาษีไทยให้มีความทันสมัยสอดคล้องกับแนวทางการจัดเก็บภาษีของนานาประเทศ และกรมสรรพากรคาดว่าการปรับปรุงกฎหมายในครั้งนี้จะช่วยทําให้จัดเก็บภาษีได้เพิ่มขึ้นอีกประมาณ 3,000 ล้านบาท
กรมสรรพากร สํานักงานเลขานุการกรม ส่วนประชาสัมพันธ์
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-รมช.มท.เปิดโครงการอบรมบุคลากรกรมที่ดิน “บริการดี ไม่มีทุจริต” ของสำนักงานที่ดินกรุงเทพฯ และสาขา ประจำปี พ.ศ.2560  ย้ำการทำงานยุคใหม่ต้องโปร่งใส - ไม่ให้เกิดข้อผิดพลาดในการทำงาน
วันจันทร์ที่ 20 มีนาคม 2560
รมช.มท.เปิดโครงการอบรมบุคลากรกรมที่ดิน “บริการดี ไม่มีทุจริต” ของสํานักงานที่ดินกรุงเทพฯ และสาขา ประจําปี พ.ศ.2560  ย้ําการทํางานยุคใหม่ต้องโปร่งใส - ไม่ให้เกิดข้อผิดพลาดในการทํางาน
รมช.มท. ประธานเปิดโครงการอบรมบุคลากรกรมที่ดิน “บริการดี ไม่มีทุจริต” ของสํานักงานที่ดินกรุงเทพมหานครและสาขา ประจําปี พ.ศ. 2560  ย้ําการทํางานกรมที่ดินยุคใหม่ต้องโปร่งใส - ไม่ให้เกิดข้อผิดพลาดในการทํางาน
วันนี้ (18 มี.ค.60) ณ สํานักงานที่ดินกรุงเทพมหานคร อาคารสวนเจ้าเชตุ นายสุธี มากบุญ รัฐมนตรีช่วยว่าการกระทรวงมหาดไทย เป็นประธานเปิดโครงการอบรม “บริการดี ไม่มีทุจริต” ของสํานักงานที่ดินกรุงเทพมหานครและสาขา ประจําปี พ.ศ. 2560 ซึ่งกรมที่ดินจัดขึ้นเพื่อพัฒนาบุคลากรของสํานักงานที่ดินกรุงเทพมหานครและสาขา จํานวน 17 สาขา ให้มีความรู้ ความเข้าใจ ในแนวทางการให้บริการประชาชนนําไปสู่การปฏิบัติงานได้อย่างมีประสิทธิภาพ โดยมีผู้เข้าร่วมสัมมนา จํานวน 600 คน
โอกาสนี้ รัฐมนตรีช่วยว่าการกระทรวงมหาดไทย ได้มอบนโยบายในการบริการประชาชนให้แก่ผู้เข้ารับการอบรม โดยกล่าวว่า ปัจจุบันกระแสสังคมได้ให้ความสนใจการทํางานของกรมที่ดินโดยเฉพาะในเรื่องความโปร่งใส เนื่องจากเป็นหน่วยงานที่มีภารกิจเกี่ยวกับการคุ้มครองสิทธิตามกฎหมายในที่ดินของบุคคล มีความสําคัญทั้งทางด้านเศรษฐกิจและความมั่นคง ซึ่งที่ผ่านมาภายใต้การบริหารราชการของรัฐบาลได้ให้ความสําคัญและเน้นย้ําให้ทุกหน่วยงานมีมาตรการป้องกันและแก้ไขปัญหาการทุจริตประพฤติมิชอบและมีการดําเนินการอย่างเป็นรูปธรรม
การจัดอบรมในครั้งนี้ จึงเป็นส่วนหนึ่งที่จะทําให้นโยบายดังกล่าวประสบผลสําเร็จ เนื่องจากเป็นการเตรียมบุคลากรของกรมที่ดินเพื่อก้าวสู่กรมที่ดินยุคใหม่ที่มีการบริหารงานอย่างโปร่งใส ภายใต้หลัก “ธรรมาภิบาล” ดังนั้น บุคลากรของกรมที่ดินจึงต้องได้รับการฝึกอบรมให้มีความรู้ความเข้าใจทั้งด้านกฎหมาย เทคโนโลยี ความรอบคอบ รวดเร็ว สร้างทัศนคติ และสร้างค่านิยมที่ดีในเรื่องความซื่อสัตย์ สุจริต มีคุณธรรม มีความโปร่งใส ป้องกันไม่ให้เกิดข้อผิดพลาดในการทํางาน สามารถนําความรู้ไปใช้ปรับปรุงและพัฒนางานให้มีประสิทธิภาพมากยิ่งขึ้น โดยเฉพาะสํานักงานที่ดินกรุงเทพมหานครและสาขาถือเป็นด่านหน้าที่จะสร้างความประทับใจให้กับประชาชนที่มาติดต่อขอรับการบริการ อีกทั้งในพื้นที่ของกรุงเทพมหานครยังเป็นพื้นที่ที่ดินมีราคาสูง ผู้ถือครองที่ดินมีความคาดหวังที่จะได้รับการตอบสนองการให้บริการที่ดี การที่กรมที่ดิน โดยสํานักงานที่ดินกรุงเทพมหานครและสาขาได้จัดให้มีการอบรมในวันนี้จึงถือได้ว่าการเป็นการตอบสนองนโยบายของรัฐบาลในการบริหารจัดการภาครัฐ การป้องกันการทุจริตประพฤติมิชอบ โดยใช้หลักธรรมาภิบาลและแปลงยุทธศาสตร์ไปสู่การปฏิบัติสอดรับกับคําขวัญ 116 ปี ของกรมที่ดิน ที่ว่า “บริการดี ไม่มีทุจริต”
สุดท้าย รัฐมนตรีช่วยว่าการกระทรวงมหาดไทย ได้เน้นย้ําให้ชาวดินกรุงเทพฯ ได้ร่วมคิด ร่วมทํา ร่วมรับผิดชอบ ร่วมแก้ไขปัญหา และร่วมติดตามประมวลผล ประสานงาน ประสานใจ และประสานการปฏิบัติยกระดับการให้บริการประชาชนด้วยความซื่อสัตย์สุจริตมีความโปร่งใส ช่วยขจัดและลดปัญหาความทุกข์ร้อนของประชาชนอันจะส่งผลให้เกิดภาพลักษณ์และทัศนคติที่ดีต่อองค์กร เกิดประโยชน์ต่อประเทศชาติและประชาชนต่อไป.
ครั้งที่ 38/2560
รัฐบาลไทย-ข่าวทำเนียบรัฐบาล-เทศกาลท่องเที่ยวเกาะสมุย ครั้งที่ 4 “Samui Festival 2019”
วันอังคารที่ 17 กันยายน 2562
เทศกาลท่องเที่ยวเกาะสมุย ครั้งที่ 4 “Samui Festival 2019”
“Samui Festival 2019” เพื่อส่งเสริมเผยแพร่ความเป็นสุราษฎร์ธานี เมืองคนดี วิถีชีวิต วัฒนธรรมประเพณี ศิลปะการแสดง อาหาร ตลอดจนส่งเสริมให้เด็กและเยาวชนรุ่นใหม่ รู้จักและเข้าใจวิถีชีวิตดั้งเดิมของชาวสุราษฎร์ธานี
วันที่ 13 กันยายน​ 2562 นาย​พิพัฒน์​ รัช​กิจ​ประการ​รัฐมนตรี​ว่าการ​กระทรวงการ​ท่องเที่ยว​และ​กีฬา​ลง​พื้นที่ตรวจราชการ​จังหวัด​สุราษฎร์ธานี ร่วมกับ​คณะ​รัฐมนตรี​ โดย​พลเอก​ประยุทธ์​ จันทร์​โอชา​ นายก​รัฐมนตรี​ เป็นประธาน​เปิดงาน​เทศกาล​ท่องเที่ยวเกาะสมุยครั้งที่ 4 “Samui Festival 2019” ​นายวิชวุทย์ จินโต ผู้ว่าราชการจังหวัดสุราษฎร์ธานี กล่าวรายงานวัตถุประสงค์​การจัดงานจังหวัดสุราษฎร์ธานี จับมือภาครัฐ ภาคเอกชน จัดงานเทศกาลท่องเที่ยวเกาะสมุย ครั้งที่ 4 “Samui Festival 2019” ระหว่างวันที่ 13-18 กันยายน​ 2562 เพื่อส่งเสริมเผยแพร่ความเป็นสุราษฎร์ธานี เมืองคนดี วิถีชีวิต วัฒนธรรมประเพณี ศิลปะการแสดง อาหาร ตลอดจนส่งเสริมให้เด็กและเยาวชนรุ่นใหม่ รู้จักและเข้าใจวิถีชีวิตดั้งเดิมของชาวสุราษฎร์ธานี ส่งเสริมและกระตุ้นการท่องเที่ยวสร้างรายได้ให้กับประชาชนในพื้นที่จังหวัดสุราษฎร์ธานีและใกล้เคียง​
ทั้งนี้ การจัดงานสมุยเฟสติวัล 2019 ยังมีกิจกรรมการจัดงานที่กระจายทั่วทั้งเกาะ ทั้งเวทีท่าเทียบเรือหน้าทอน และเวทีพรุเฉวง มหกรรม OTOP ทั่วไทย หัตถกรรมพื้นบ้าน อาหารพื้นเมือง ท่องเที่ยวชุมชน OTOP นวัตวิถี ผลิตภัณฑ์ชุมชนที่ขึ้นชื่อในแต่ละท้องถิ่น ให้ได้เลือกช้อป
ข้อมูล​เพิ่มเติม : Facebook: Samui Festival
www.samuifestival.com
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานสักขีพยานพิธีมอบหนังสืออนุญาตให้เข้าทำประโยชน์หรืออยู่อาศัยในพื้นที่ทำกินในเขตป่าสงวนแห่งชาติ กลุ่มจังหวัดภาคเหนือตอนบน ๑
วันจันทร์ที่ 21 มกราคม 2562
นายกรัฐมนตรีเป็นประธานสักขีพยานพิธีมอบหนังสืออนุญาตให้เข้าทําประโยชน์หรืออยู่อาศัยในพื้นที่ทํากินในเขตป่าสงวนแห่งชาติ กลุ่มจังหวัดภาคเหนือตอนบน ๑
นายกรัฐมนตรีเป็นประธานสักขีพยานพิธีมอบหนังสืออนุญาตให้เข้าทําประโยชน์หรืออยู่อาศัยในพื้นที่ทํากินในเขตป่าสงวนแห่งชาติ กลุ่มจังหวัดภาคเหนือตอนบน ๑
นายกรัฐมนตรีเป็นประธานสักขีพยานพิธีมอบหนังสืออนุญาตให้เข้าทําประโยชน์หรืออยู่อาศัยในพื้นที่ทํากินในเขตป่าสงวนแห่งชาติ กลุ่มจังหวัดภาคเหนือตอนบน ๑
การอนุญาตให้เข้าทําประโยชน์หรืออยู่อาศัยภายในเขตป่าสงวนแห่งชาติ เป็นนโยบายสําคัญของรัฐบาลที่ต้องการแก้ไขปัญหาราษฎร หรือชุมชนที่ได้รับความเดือดร้อนจากการอยู่อาศัยและทํากินในที่ดินของรัฐเป็นระยะเวลานาน ปัญหาการไร้ที่ดินทํากินของเกษตรกร และปัญหาการขาดแคลนที่ดินทํากินของราษฎร เพื่อให้เกิดความเสมอภาค ลดความเหลื่อมล้ําทางสังคม และสร้างโอกาสการเข้าถึงบริการของภาครัฐ
พลเอก ประยุทธ์ จันทร์โอชา นายกรัฐมนตรี ในฐานะประธานกรรมการนโยบายที่ดินแห่งชาติ ได้ดําเนินโครงการจัดที่ดินทํากินให้ชุมชนขึ้นเพื่อ นําที่ดินของรัฐที่ราษฎรเข้าอยู่อาศัยและทํากินเป็นระยะเวลานาน มาจัดให้ชุมชนเข้าใช้ประโยชน์หรืออยู่อาศัยทํากินในลักษณะแปลงรวมไม่ให้กรรมสิทธิ์ โดยดําเนินงานนับตั้งแต่ปี พ.ศ. ๒๕๕๘ จนถึงปัจจุบัน มีพื้นที่เป้าหมายดําเนินการใน ๗๐ จังหวัด ๘๘๔ พื้นที่ รวมเนื้อที่กว่า ๑.๓ ล้านไร่
สําหรับการลงพื้นที่เพื่อประชุมคณะรัฐมนตรีสัญจรกลุ่มจังหวัดภาคเหนือตอนบน ๑ ครั้งนี้ที่จังหวัดเชียงใหม่และลําปาง ระหว่างวันที่ ๑๔ – ๑๕ มกราคม ๒๕๖๒ พลเอก ประยุทธ์ จันทร์โอชา นายกรัฐมนตรีได้เป็นประธานสักขีพยานในพิธีมอบหนังสืออนุญาตให้เข้าทําประโยชน์ ตามโครงการจัดที่ดินทํากินให้ชุมชน ณ ลานตลาดชุมชนบ้านหลุก ตําบลนาครัว อําเภอแม่ทะ จังหวัดลําปาง โดยมี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นผู้มอบหนังสืออนุญาตให้เข้าทําประโยชน์ฯ แก่ผู้ว่าราชการจังหวัด ๔ จังหวัด ได้แก่ ลําปาง เชียงใหม่ ลําพูน และแม่ฮ่องสอน รวม ๕ พื้นที่ เนื้อที่ ๒๘,๐๙๕ ไร่ รวมเป็นพื้นที่ที่ได้รับมอบหนังสืออนุญาตไปแล้ว ๕๗ จังหวัด ๑๔๐ พื้นที่ เนื้อที่ ๐.๔๗ ล้านไร่ ซึ่งสํานักงานนโยบายและแผนทรัพยากรธรรมชาติและสิ่งแวดล้อม (สผ.) ในฐานะฝ่ายเลขานุการคณะกรรมการนโยบายที่ดินแห่งชาติ ได้มอบหมายให้ นายพุฒิพงศ์ สุรพฤกษ์ รองเลขาธิการ สผ. เข้าร่วมในพิธีพร้อมด้วยผู้บริหารระดับสูงในสังกัดกระทรวงทรัพยากรธรรมชาติและสิ่งแวดล้อม (ทส.) หน่วยงานภาครัฐ ภาคเอกชน องค์กรปกครองส่วนท้องถิ่น ประชาชน และสื่อมวลชน เข้าร่วมงานดังกล่าว จํานวนกว่า ๑,๕๐๐ คน
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิเตรียมความพร้อมรองรับผู้โดยสารที่จะเดินทางเข้าประเทศไทยตามประกาศของสำนักงานการบินพลเรือนแห่งประเทศไทย
วันพฤหัสบดีที่ 9 กรกฎาคม 2563
ท่าอากาศยานสุวรรณภูมิเตรียมความพร้อมรองรับผู้โดยสารที่จะเดินทางเข้าประเทศไทยตามประกาศของสํานักงานการบินพลเรือนแห่งประเทศไทย
ท่าอากาศยานสุวรรณภูมิ (ทสภ.) บริษัท ท่าอากาศยานไทย จํากัด (มหาชน) กระทรวงคมนาคม เตรียมความพร้อมรองรับผู้โดยสารที่จะเดินทางเข้าประเทศไทยตามประกาศของสํานักงานการบินพลเรือนแห่งประเทศไทยโดยปฏิบัติตามมาตรการควบคุมและป้องกันการแพร่ระบาดของเชื้อไวรัสโควิด-19
นาวาอากาศ โทสุธีรวัฒน์ สุวรรณวัฒน์ ผู้อํานวยการ ทสภ. กล่าวว่า ตามที่ กพท. ออกประกาศเรื่อง เงื่อนไขในการอนุญาตให้อากาศยานทําการบินเข้าออกประเทศไทย (ฉบับที่ 2) เมื่อวันที่ 2 กรกฎาคม 2563 ซึ่งกําหนดให้อากาศยานที่ขนส่งบุคคลสามารถทําการบินมายังท่าอากาศยานในประเทศไทย รวมทั้งบุคคลที่จะเดินทางเข้าประเทศไทยทางท่าอากาศยานต้องเป็นไปตามเงื่อนไขที่กําหนดไว้ในประกาศของ กพท. เท่านั้น ดังนั้น เพื่อให้การดําเนินการตามมาตรการป้องกันการแพร่ระบาดของเชื้อไวรัสโควิด-19 เป็นไปด้วยความเรียบร้อยและมีประสิทธิภาพตามแนวทางการปฏิบัติตามคําสั่งศูนย์บริหารสถานการณ์การแพร่ระบาดของเชื้อไวรัสโคโรนา 2019 (โควิด-19) ที่ 7/2563 วันที่ 30 มิถุนายน 2563 และข้อกําหนดทางกฎหมายที่เกี่ยวข้อง ซึ่ง ทสภ. ได้ประสานการทํางานกับกระทรวงสาธารณสุข หน่วยงานราชการ สายการบินและผู้ปฏิบัติงานภายใน ทสภ. เพื่อกําหนดแนวทางการปฏิบัติงานร่วมกันให้สอดคล้องกับแนวทางของรัฐบาล เช่น ตั้งจุดคัดกรองของด่านควบคุมโรคติดต่อระหว่างประเทศ จัดเตรียมพื้นที่ตั้งห้องปฏิบัติการสําหรับการตรวจหาเชื้อไวรัสโควิด-19 ด้วยระบบการตรวจหาสารคัดหลั่งทางพันธุกรรม หรือ PCR ซึ่งมีความรวดเร็วและแม่นยําถึงร้อยละ 95 ที่สามารถทราบผลตรวจภายใน 90 นาที นอกจากนี้ ได้เตรียมพื้นที่บริเวณ Gate D3 และ D4 เพื่อเป็นห้องพักคอยสําหรับผู้โดยสารที่รอผลตรวจ ซึ่งห้องดังกล่าวได้ทําความสะอาดอย่างสม่ําเสมอ และจัดที่นั่งให้มีการเว้นระยะห่างทางสังคม (Social Distancing) รวมทั้งมีสิ่งอํานวยความสะดวกต่าง ๆ และจัดเจ้าหน้าที่ให้คําแนะนําการดําเนินการตามขั้นตอนต่าง ๆ การกรอกข้อมูลแบบฟอร์ม (ใบ ต.8) และการดาวน์โหลดแอปพลิเคชัน สําหรับผู้โดยสารคนไทยยังคงต้องผ่านกระบวนการควบคุมการแพร่ระบาดของเชื้อไวรัสโควิด-19 ตามมาตรการของรัฐและเข้ารับการกักตัวในสถานที่รัฐจัดเตรียมไว้ (State Quarantine) เป็นระยะเวลา 14 วัน เช่นเดิม
ทสภ. ให้ความสําคัญการปฏิบัติตามมาตรฐานความปลอดภัยและด้านสาธารณสุข โดยเน้นย้ําการดูแลรักษาความสะอาดในทุกพื้นที่ภายในท่าอากาศยาน รวมทั้งบริเวณพื้นที่จุดสัมผัสต่าง ๆ เช่น ห้องน้ํา ลิฟต์ ทางเดินเลื่อน แบบ Deep Cleaning อย่างต่อเนื่องทุกวัน ตลอด 24 ชั่วโมง และตั้งจุด Terminal Screening เพื่อตรวจคัดกรองอุณหภูมิร่างกายผู้ที่จะเข้ามาในอาคารผู้โดยสารทุกคน และขอความร่วมมือผู้โดยสารและผู้ใช้บริการทุกคนถือปฏิบัติตามวิถีชีวิตปกติรูปแบบใหม่ (New Normal) เมื่ออยู่ภายในอาคารผู้โดยสาร
และพื้นที่ท่าอากาศยานอย่างเคร่งครัดโดยการเว้นระยะห่างทางสังคมเพื่อลดความแออัดในพื้นที่ให้บริการ และกําหนดให้ผู้โดยสาร ผู้ใช้บริการ เจ้าหน้าที่ที่ปฏิบัติงานทุกคนต้องสวมหน้ากากอนามัยตลอดเวลาที่อยู่ในอาคารผู้โดยสาร เพื่อช่วยยับยั้งการแพร่ระบาดของเชื้อไวรัสโควิด - 19
ทั้งนี้ จํานวนปริมาณผู้โดยสารเดือนมิถุนายน 2563 มีจํานวนผู้โดยสารทั้งสิ้น 187,000 คน แบ่งเป็น ผู้โดยสารภายในประเทศ 144,302 คน ผู้โดยสารระหว่างประเทศ 42,698 คน จํานวนเที่ยวบินทั้งสิ้น 5,044 เที่ยวบิน แบ่งเป็น เที่ยวบินภายในประเทศ 1,876 เที่ยวบิน และเที่ยวบินระหว่างประเทศ 3,168 เที่ยวบิน